L'1 de juliol l'Autoritat del Transport Metropolità de l'àrea de Barcelona va engegar el procediment de compensació dels títols de transport públic amb limitació temporal no utilitzats a causa de la Covid-19 durant el confinament.
La recuperació dels viatges perduts es podrà dur a terme a través de dues vies: compensacions automàtiques i compensacions via formulari.
Però cal destacar que ni la informació ni cap tràmit de les compensacions d'aquests títols s'oferiran en els punts d'atenció de la xarxa per evitar l'atenció presencial i les conseqüents aglomeracions que es podrien produir.
A partir del 10 de juliol les ATMs territorials compensaren els títols amb un procediment diferent.
A partir del 10 de juliol les ATM Àrea de Girona, Àrea de Lleida i Camp de Tarragona.
Aquesta via l'han de seguir totes aquelles persones que ja havien estrenat un títol abans del 14 de març, i a les quals els hi ha caducat la targeta sense haver-la utilitzat en cap moment del confinament.
La persona usuària podrà introduir la targeta caducada en qualsevol validadora d'accés a la xarxa de transport, i el sistema de validació imprimirà en el títol una nova data de caducitat, recuperarant tots aquells dies o viatges que no va poder utilitzar des del 14 de març.
Dins d'aquesta via de compensacions hi haurà dos casos diferents:
En el moment en què una persona passi el seu títol per la validadora, començarà a comptar la nova data de validesa, incorporant els dies perduts.
En aquest sentit, es recomana que no s'executi el procediment de recuperació de dies fins el moment que es necessiti el títol, ja que es disposarà fins el 31 de desembre de 2020 per fer ús d'aquest procediment de compensació.
Si la validadora no accepta fer un canvi de caducitat del títol el missatge que apareixerà serà "Títol caducat".
En aquest supòsit la persona interessada haurà de recórrer a la compensació via formulari, doncs probablement la causa serà que el títol hagi tingut alguna validació posterior a la data 14 de març.
Per als casos de persones que que van utilitzar els seus títols de transport durant el confinament, un cop aprovat l'Estat d'Alarma, per motius laborals o de serveis essencials, l'ATM ha habilitat un formulari dinàmic, on cal registrar les dades de cada títol i persona, que permetrà analitzar, cas per cas, el dret de compensació.
El formulari demanarà, entre d'altres, la imatge del títol a compensar per ambdues cares, per obtenir les dades precises d'utilització, a més de documentació personal i laboral que certifiqui la pertinença a un servei essencial, si s'escau.
Un cop rebuda la informació, l'ATM valorarà el dret a compensació i quantificarà els dies que s'han de compensar; a partir d'aquí, generarà un abonament que incorporarà viatges il·limitats per al nombre de dies que es determini en cada cas.
La persona podrà recollir l'abonament a partir del dia 1 de setembre, entre una sèrie de punts de recollida a triar.
Aquests títols de compensació tindran validesa fins al 31 de març de 2021.
Aquesta via també inclou l'opció de compensar els dies de gratuïtat del transport públic que es van establir per als treballadors i treballadores essencials entre el 2 i el 9 d'abril; és a dir, persones que ja disposaven d'un abonament estrenat aquells dies (primera validació posterior al 13 de març) i que, a la pràctica, no van aprofitar la gratuïtat.
La via del formulari, per a la resta de casos, tindrà el suport d'atenció d'una centraleta reforçada que donarà resposta als dubtes específics dels casos de compensacions, al telèfon 93 120 53 30 en horari de 9h a 21h, de dilluns a divendres no festius a partir del dia 1 de juliol.
En qualsevol cas, el sistema impulsat per l'ATM pretén evitar qualsevol consulta o gestió presencial als punts d'atenció de la xarxa, per evitar el seu col·lapse i les aglomeracions, no aconsellables en l'actual situació.
Els usuaris poden anar a qualsevol dels Centres d'Atenció al Client de la seva ATM territorial (CAC) amb la targeta ATM que utilitzaven en el moment d' iniciar-se el confinament.
Mentre no ho facin, poden seguir utilitzant la targeta amb normalitat i quan s'exhaureixi el títol de transport ATM actualment actiu, o quan més li convingui fins a final d'any, desplaçar-se al seu CAC més proper.
Un cop s'identifiqui, mitjançant la lectura del bitllet, que l'usuari tenia un títol de transport ATM amb caducitat temporal (T-MES, T-50/30, T-10/30 o T-70/90 FM/FN) actiu (començat però no caducat) entre els dies 13 i 20 de març, ambdós inclosos, s'allargarà la validesa del darrer títol temporal carregat a la targeta, amb el número de dies transcorreguts entre el 13 de març i la data de caducitat del títol però s'afegirà a més una bonificació de 4 dies amb l'objectiu que la persona pugui reorganitzar els seus desplaçaments.
La recuperació de viatges no consumits i de dies de validesa s'aplicarà a partir del dia que l'usuari faci el tràmit al Centre d'Atenció al Client de l'ATM (CAC) per recuperar el seu títol.
Si l'usuari no necessita ara aquells viatges recomanem que no vagi ara a recuperar-los, ja que cada dia que passi, serà un dia menys per poder-los utilitzar.
Millor fer la gestió al CAC quan els necessiti, tenint en compte que hi ha tot el 2020 per anar a recuperar-los.